આ અંગેની વિગતો અનુસાર શુક્રવારે રાત્રીએ શામળાજી પોલીસ સ્ટેશનના કોન્સ્ટેબલને ટ્રક નં.એચ.આર.૫૫.જે.૭૭૨૧ના કન્ટેનરમાંથી દારૂ ચોરાયો હોવાનું ધ્યાને આવ્યું હતું જેના પગલે પીએસઆઈ અને ઉચ્ચ અધિકારીઓને જાણ કરાઈ હતી. બનાવને લઈને જિલ્લાભરની પોલીસનો કાફલો ઘટના સ્થળે પરિસ્થિતિનો તાગ મેળવવાના પ્રયાસો હાથ ધર્યા હતા. પોલીસના કબ્જામાંથી ૧૩૧ પેટી દારૂની ચોરાતાં અજાણ્યા શખ્શો વિરૂધ્ધ ફરિયાદ નોંધી તપાસ હાથ ધરાઈ હતી. પ્રથમ દિવસની ઘટનામાં કન્ટેનરનું તાળુ તોડી ચોરો કન્ટેનરમાંથી દારૂ ચોરી ગયા હતા જો કે આ ઘટનાનું બીજા દિવસે પણ પુનરાવર્તન થયું હોવાનું જિલ્લા પોલીસવડાએ પ્રેસ કોન્ફરન્સમાં ઘટસ્ફોટ કર્યો હતો.